
Zagreb, 31. kolovoza, 2026. godine						


ODBOR ZA LJEKOVITO I MEDICINSKO BILJE HPK



Predmet: Zapisnik 1. Konstituirajuća sjednica Odbora za ljekovito i medicinsko bilje HPK 

Popis prisutnih:

Mladen Jakopović
Dario Šimić
Ivan Paponja

Ostali prisutni iz HPK: Kristina Koret



Prva konstituirajuća sjednica Odbora za ljekovito i medicinsko bilje Hrvatske poljoprivredne komore održala se 09. rujna, 2026. godine s početkom u 13 sati uživo u prostorijama Hrvatske poljoprivredne komore, na adresi Ulica grada Vukovara 78.

Za sastanak je bio predložen sljedeći Dnevni red: 

1.	Konstituiranje Odbora
2.	Izbor predsjednika Odbora 
Kandidirani članovi:

Dario Šimić
Alen Fabčić
Mladen Jakopović

3.	Izbor zamjenika predsjednika Odbora
4.	Aktualna situacija u sektoru 
5.         Aktivnosti sektora za period do kraja 2026. godine








Zapisnik


1. Konstituiranje Odbora

Povjerenik Mladen Jakopović započeo je sjednicu konstituiranja Odbora za ljekovito i medicinsko bilje u 13 sati. Pročitan je predloženi dnevni red kojeg su sudionici odobrili. 

2. Izbor predsjednika Odbora 

Kandidirani članovi za izbor predsjednika Odbora bili su Dario Šimić, Alen Fabčić i Mladen Jakopović. Gospodin Alen Fabčić nije bio u mogućnosti prisustvovati sjednici stoga je povukao svoju kandidaturu. Novi predsjednik Odbora prema dogovoru 3 prisutnih članova postao je gospodin Dario Šimić. 

3. Izbor zamjenika predsjednika Odbora

Gospodin Dario Šimić izabrao je Mladena Jakopovića za zamjenika predsjednika.

4. Aktualna situacija u sektoru 

Na sjednici se raspravljalo općenito o potrebi za aktivnijom komunikacijom prema Agenciji za plaćanje i Ministarstvu u vezi stanja u sektoru ljekovitog bilja, a vezano na pravilnike koji se tiču sekundarnih usjeva, uvoza proizvoda iz trećih zemalja, ali i ostalih mjera koje se dotiču ljekovitog bilja. Posebno je istaknuta mjera 73.11. kojom bi se trebala obuhvatiti i prerada, budući da je Hrvatska jedna od vodećih zemalja u proizvodnji ljekovitog bilja te je ljekovito bilje, poput kamilice sve više traženo. Proizvodnja ljekovitog bilja bi se posebno trebala osnažiti na istoku RH.

5. Aktivnosti sektora za period do kraja 2026. godine

Jedan od prijedloga predsjednika Odbora bio je da se da prijedlog Ministarstvu o uključenju prerade u mjeru 73.11., no budući da se Odbor sastoji od vrlo malog broja članova, predloženo je da se Odbor pripoji onome za Ekološku poljoprivredu te tako zajednički nastupi prema Ministarstvu što bi imalo veći odjek. Prijedlog će se dati predsjedniku HPK za temu na sljedećoj sjednici Upravnog odbora.

